השיחה: יגאל אהובי משתף ומציג - גלובס
מיכל גלנטיעמירם ברקת 27/01/2014
במזג-אוויר שמשי וחמים נערכה בשישי בצהריים פתיחת התערוכה "המגדל הבוער" בגלריה האוניברסיטאית בתל-אביב. אנשי עסקים רבים התייצבו לפתיחת התערוכה, שהיא הראשונה בסדרת תערוכות מאוסף יגאל אהובי. האוסף של אהובי כולל כ-1,600 יצירות אמנות עכשווית, של אמנים ישראלים ובינלאומיים, והן יוצגו ב-4 השנים הקרובות ב-12 תערוכות נפרדות שיהיו פתוחות לקהל חינם אין כסף.
יגאל אהובי, אייל חומסקי, פתיחת תערוכת
יגאל אהובי ואייל חומסקי
עדיה ויצחק סוארי, פתיחת תערוכת
מאיר ברון, ענת לוין, גיא אהובי, פתיחת תערוכת
מאיר ברון, ענת לוין וגיא אהובי
ראש עיריית תל-אביב-יפו, רון חולדאי, ונשיא אוניברסיטת תל-אביב, פרופ' יוסף קלפטר, בירכו את אהובי לרגל פתיחת התערוכה. הגיעו להתרשם מן היצירות: יצחק ועדיה סוארי; אלן וצבי סטפק; אביבה ומשה פטרבורג; אסתר ברק ורם לנדס; אייל חומסקי; גיל אגמון; אמנון דיק; ענת לוין ומאיר ברון, ששוחחו עם גיא, בנו של אהובי; יאיר סהר; מיקי צלרמאייר; רוני פורר; גבי לסט; דליה פרשקר; איליק רוז'נסקי; בת זוגו של אהובי, גלית גוטמן; ורבים נוספים.
לואי בסוויטה, "אילונה" עם המסוק בחניה
ציפור נודדת נדירה מתארחת בימים אלה באילת. מדובר במגה-יאכטה "אילונה" של המיליארדר היהודי אוסטרלי פרנק לואי, שהגיע לחופשת החורף השנתית שלו בעיר הקיט הדרומית. לואי, הנוהג לשהות חודשיים בשנה בסוויטה מפוארת במלון רויאל ביץ' באילת, משאיר את אילונה בחניה.
פרנק לואי על רקע היאכטה
המגה-יאכטה אילונה עוגנת באילת. בתמונה הקטנה: פרנק לואי
היאכטה, שהושקה ב-2004 במספנות אמלס בהולנד, שופצה מאז פעמיים, ב-2006 וב-2012, ונחשבת לפנינה בעולם היאכטות. ב-2013 הגיעה לגמר ההתמודדות בפרס הסופר-יאכטה העולמי. אורכה 73.8 מטרים והיא כוללת מנחת מסוקים והאנגר למסוק. צוות היאכטה מונה עד 28 איש ויש עליה מקום לעד 16 אורחים בשישה חדרי אירוח. זוהי אגב, היאכטה הרביעית במספר בשם אילונה שלואי מזמין. לואי (83), יהודי יליד סלובקיה, הוא המייסד של רשת הקניונים המצליחה ווסטפילד, המפעילה כ-100 קניונים בעולם. הוא נחשב לאיש השני בעושרו באוסטרליה והונו הפרטי נאמד בכ-5.9 מיליארד דולר אמריקאי.
בת שבע וידידים
חברי אגודת הידידים הצעירים של להקת המחול בת שבע הגיעו בחמישי בערב לצפות בחזרה פתוחה שערכה הלהקה לקראת סיור היובל המתוכנן בארה"ב - לציון שנת ה-50 ללהקה.
אוהד נהרין הציג בפני הקהל את הרקדנים הלוהטים, ואחר כך הדגים בעזרתם חזרה בסטודיו בסוזן דלל. הידידים הצעירים נשארו במקום למסיבה. נהנו: בתו של סמי סגול, שירה סגול; מיכל גילון ינאי; בעלי רביבה וסיליה, עמוס אפל; עו"ד אמנון סורק; ומנהלות חוג הידידים הצעירים: דפי לוי וייס, שרון פודר ויסקי וסיגל מרדכי.
שירה סגול, אגודת הידידים הצעירים של להקת בת שבע / צילום: יחצ
השחקנית נטלי פורטמן, שאף היא חברה באגודה, לא הגיעה לפזר גלאם הוליוודי, אך בילתה בבוקר במופע של הלהקה "כמויות". במוצ"ש נפגשו באותו מקום ולאותה פעילות הידידים הפחות צעירים: דפנה ארנון; מודי בן ש"ך; יעקב בורק; לילי אלשטיין; שמוליק ולילית זיסמן; יוסי ודליה ניצני; ודוד ומיכל פורר.
השיר של בן-דרור
נעמי פארן, היוזמת, המייסדת, המנהלת המוזיקלית והמנצחת של מקהלות מורן, אירחה אמש (א') ערב הוקרה לידידי המקהלה ותומכיה. התוכנית האמנותית של הערב הורכבה מביצועי המקהלות השונות. קהל הצופים זכה להפתעה בדמותה של הסטנדאפיסטית אלינור סלע, שישבה בין הנוכחים. שמואל בן-דרור, המכהן כיו"ר ועד עמותת מקהלות מורן והבית לשירה בישראל, ויתר על נאום ושר את השיר "אלוהים נתן לך במתנה" וזכה למחיאות כפיים סוערות.
שמואל בן דרור, ידידי מקהלות מורן / צילום: נגה שדמי ואן דה ריפ
שמואל בן-דרור
הגיעו למוזיאון תל-אביב: רעיה שטראוס בן-דרור; יו"ר המועצה האזורית עמק חפר, רמי עידן; רותה זנדמן; אלוף (מיל') אורי אור; נחום איצקוביץ'; זיוה להט; רמי ואירינה שלמור; עו"ד מוריאל מטלון; שמשון שושני; רונית חיימוביץ'; רעיה ושוקי ארליך ונוספים.
הכישרון של פתאל
צעירי המכללה לכישורי חיים התגייסו במוצ"ש למען ערב ההתרמה של עמותת "הקו המאחד" - המטפלת בילדים חולים במחלות נדירות ונפגעי טרור. המלונאי ואיש העסקים דוד פתאל הפגין כישרון משחק יוצא דופן כאשר ביצע יחד עם צעירי המכללה את המערכון "מה רוצה התולעת?" מהסרט צ'רלי וחצי.
דוד פתאל, ירדנה ויעקב אמסלם, עמותת
דוד פתאל, ירדנה ויעקב אמסלם
בין הנוכחים שהתייצבו לאירוע המרגש: ירדנה אמסלם, אם לבן עם צרכים מיוחדים, מייסדת מכללת כישורי חיים ויו"רית עמותת "נותנים באהבה" אשר הגיעה מלווה בבעלה איש העסקים יעקב אמסלם, הבעלים של חברת התיירות "אמסלם טורס"; הרב הראשי של תל-אביב, ישראל מאיר לאו; עו"ד ישראל שנפלד, יו"ר עמותת "הקו המאחד" והמנכ"ל והבעלים של חברת שנפלד נכסים והשקעות בע"מ; איש העסקים שוקי מנדס; עו"ד בן ציון אדורם; ושולה קידר. את התוכנית האמנותית העשירה, שכללה גם ברכה מצולמת מראש הממשלה, הנחו בני הזוג יעל בר זוהר וגיא זוארץ.
סוכנות החלל בנמל
במסגרת שבוע החלל הישראלי, הנערך בנמל תל-אביב בשיתוף חברת אוצר מפעלי ים וסוכנות החלל הישראלית, נפתחה אתמול תערוכת צילומי חלל. את התערוכה אצר מיקי קרצמן, ראש המחלקה לצילום באקדמיית בצלאל. המוזמנים שהגיעו בשעות ערב לנמל תל-אביב נהנו גם מהופעה של "העכבישים מפלוטו", ועידן אלתרמן ואלון נוימן במחווה לאלבומו של דיוויד בואי "זיגי סטארדאסט".
בינה בר און, רונה רמון, שבוע החלל הישראלי / צילום: כפיר סיון
בינה בר און ורונה רמון
נכחו: רונה רמון; מנחם קדרון, מנהל סוכנות החלל; בינה בר און, יהודה זפרני, דירקטור באוצר מפעלי ים; פרופ' יצחק בן ישראל, יו"ר סוכנות החלל; פרופ' חיים אשד; והאסטרונאוט האיטלקי פאולו נספולי.